SAD: Sa optimizmom, ipak, u narednu godinu
Prema zvaničnim podacima prodaja od kraja novembra do ovih dana značajno je porasla. Čak se i skupi nakit prodaje mnogo bolje.
Dobra kupo-prodajna praznična sezona u Sjedinjenim Američkim Državama razlog je više za porast uvjerenja prosječnog Amerikanca da će, u ekonomskom smislu, slijedeća godina biti bolja. No, optimizam i jednih i drugih, i kupaca i prodavača umanjuje činjenica da veliki broj Amerikanaca u ovoj godini nije našao zaposlenje. U mnogim dijelovima Amerike ovih dana hladno i sa snijegom. Unutar velikih trgovinskih centara toplo veselo: - govore dobro raspoloženi kupci. Prema posljednjim zvaničnim podacima prodaja od kraja novembra do ovih dana značajno je porasla. Primjera radi, odjeće skoro za 10 odsto. Za 13 odsto porasla je prodaja online. Čak se i skupi nakit prodaje mnogo bolje. Kupci vjeruju da je američka ekonomija sada zdravija, a jedan od njih kaže: Kelly Watson takođe je bila, ali i ostaje optimista, mada je prošlog tjedna upućenja na čekanje zbog pada obima posla u firmi u kojoj radi: Mada stopa nezaposlenosti od skoro 10 odsto ostaje velika briga, direktor marketinga tržnog centra u Pentagon City-ju Todd Jerscheid kaže da kupci kupuju sa manje ustezanja, da prodaja raste najbržim tempom u poslednje 4 godine, te dodaje: Za sada je teško reći da li će povećana potrošnja krajem ove godine podstaknuti proizvođače na povećano zapošljavanje iduće godine. Kupovine na koje se odlučuje prosječni Amerikanac najveći su podsticaj i zamajac američke proizvodnje, a posljednjih 30-ak dana u godini najintenzivniji kupo-prodajni period. Tada prodavci na veliko i malo ostvare oko 40 odsto ukupnog godišnjeg prometa.